**Blocuri comerciale regionale și integrarea economică**

**Abstract:** *Procesele de regionalizare şi globalizare s-au intensificat în ultimul deceniu, pieţele s-audeschis mai mult ca oricândşi comerţul a fost liberalizat în cadrul acordurilor de liber schimb semnate.Am putea afirma ca regionalizarea este o etapă a globalizării, globalizare care totuşi areanumite limite, pentru că nu cred că se va realiza la nivelul tuturor statelor. De asemenea, se resimte nevoia de a întări regulile la nivelul comerţului internaţional, pentru a asiguraîndeplinirea obiectivelor privind dezvoltarea statelor şi pentru evitarea anumitor dezechilibre lanivelul economiei unor state. Un bloc comercial este un tip de accord interguvernamental, adesea făcând parte dintr-o organizație interguvernamentală regională, în care barierele regionale pentru comerț (tarife și bariere netarifare) sunt reduse sau eliminate printre statele participante. În Europa s-au format mai multe blocuri regionale pentru a reclădi acest continent decimat de cele două războaie mondiale. Pornind de la ideea reconstrucţiei Europei a fost create Uniunea Europeană, organizaţie care astăzi se bucură de un succes deosebit, fiind unul dintre principalii actori la nivel mondial. Această structură capătă noi dimensiuni de la o perioadă la alta, căutândnu numai să liberalizeze comerţul la nivelul ei, ci şi să integreze economic prin implementarea proiectelor de dezvoltare desfăşurate la nivelul statelor candidate, nou intrate sau pentru adezvolta şi mai mult economiile statelor membre fondatoare.*

**Key Words***:* integrare regionala, integrare economică, bloc commercial regional

**INTRODUCTION**

Schemele de integrare regională s-au multiplicat considerabil în ultimele decenii, iar importanţa grupurilor regionale comerciale, valutare şi politice creşte în mod dramatic. Integrarea regională totuşi nu este un fenomen nou. Exemple de uniuni, asociaţii, pacte, confederaţii, consilii, ligi şi asemănătoare lor întâlnim deseori pe parcursul istoriei. Multe din ele au fost constituite din motive de apărare şi securitate. Primele iniţiative voluntare majore de integrare regională au apărut în secolul 19. În 1828, de exemplu, Prusia a stabilit o uniune vamală cu Hesse-Darmstadt. Cu jumătate de secol mai târziu, ideea unei integrări europene a fost reînviată şi a început procesul de încadrare a statelor-naţiuni europene într-un sistem economic prosper şi stabil. Primul pas a fost făcut prin crearea Comunităţii Europene a Ferului şi Cărbunelui (CEFC) în 1952. Grupările integraţioniste regionale sunt extrem de diferite şi sub aspectul motivaţiilor ce determină ţările să iniţieze astfel de acorduri. Impulsionarea comerţului dintre statele, cel mai adesea, vecine, accesul la o piaţă de desfacere mai mare sau la o sursă de aprovizionare ce poate deveni mai ieftină, compensarea deficitului sau excedentului de forţă de muncă (în funcţie de gradul de integrare) pot constitui câteva dintre motivaţiile economice. Multe dintre ţări sunt animate şi de interese politice. Apartenenţa la o grupare integraţionistă poate oferi garanţii de securitate deloc de neglijat. Afinităţile culturale, istorice reprezintă, de asemenea, motivaţii ce pot sta la baza consolidării unor acorduri regionale.

## Conceptul de integrare economică

Termenul de *integrare economică* (Machlup, F., 1977) s-a utilizat, în mod oficial, pentru prima dată în documentația Planului Marshall- Programul de Reconstrucție Europeană. Documentația a fost întocmită de trei economişti americani: Charles P. Kindleberger, Harold Van B. Cleveland şi Ben T. Moore și viza “coordonarea programului de reconstrucție a Europei în vederea creării unei Europe puternice şi integrate economic” (Cini, M., 2007). La perioada respectivă acest termen acoperea o arie largă de noțiuni precum: cooperare economică, solidaritate economică, fuzionare și unificare economică, apropiere economică. Abia din anul 1950 termenul a început să aibă o semnificație mai apropiată definiției actuale.

Din perspectiva lui Michelle Cini conceptul de integrare poate fi definit la modul general ca fiind “capacitatea de a unifica mai multe părți, pentru a reuși în proces dinamic de schimbare, iar dacă ne raportăm la integrarea europeană se aseamănă unei asocieri cu forme intens instituționalizate de cooperare economică și politică, cu scopul de a ajunge la o Europă unită într-un singur bloc”. Alți economiști (Viner, J., 1962) și (Haberler, G. , 1993) considerau că “integrarea este de fapt o unificare a economiilor, în care se crează o piață liberă - eliminându-se barierele pentru a facilita schimburile”.

Integrarea economică determină transformarea sistemului internaţional contemporan şi alterează oarecum viziunea clasică asupra rolului statului şi asupra conceptului de suveranitate.

Paul Krugman apreciază că proximitatea geografică dă naştere unor blocuri comerciale „naturale” create între parteneri care derulează între ei o parte semnificativă din fluxurile lor comerciale.

Jean Weiller- economist de origine franceză, extinde conceptul de integrare prin prisma integrării vest-europene. Din punctul său de vedere “integrarea nu poate fi asociată unei simple adunări, ci, într-un spațiu delimitat, aceasta participă la creșterea posibilităților de coordonare a planurilor centrelor de decizie, în scopul creării unui sistem economic unic. A studia integrarea presupune a ne ridica deasupra nivelului pieței si a ne îndrepta atenția spre decizii, anticipări și intenții” (Weiller, J., 1998).

Integrarea europeană mai este percepută (Diez, T., Wiener, A., 2018) drept “o cooperare politică, prin care se dezvoltă instituții politice comune, prin teoretizarea construcțiilor- în schimbare de identități și interese ale actorilor sociali”.

Bela Balassa- economist de origine maghiară, aduce contribuții semnifcative prin definirea noțiunilor de “piață comună și uniune economică”. Acesta a realizat și cea mai amplă prezentare a fenomenului de integrare economică (Balassa, B., 1961), susținând că aceasta poate fi văzută ca un proces prin intermediul cărora diferite țări pot înființa un bloc sau grup comercial regional.

O viziune de actualitate (Bărbulescu,I.G., Răpan, D., 2009) consideră “integrarea economică un proces prin intermediul căruia statele membre din cadrul UE înțeleg să-și transfere progresiv (de la nivel național la nivel supranațional), competențe ce țin de suveranitatea națională, fiind de acord să le exercite în comun, iar printr-o strânsă cooperare în domeniile respective de activitate, vor reuși atingerea unor obiective de natură politică, economică, socială și culturală, care urmăresc progresul și dezvoltarea Uniunii, dar și a statelor membre.” Economistul **Balassa distinge 5 etape ale integrarii economice internationale:**

**a. Zona Economica de Liber Schimb** - o înţelegere dintre un grup de state de a înlătura barierele şi taxările duble în relaţiile comerciale reciproce. Fiecare stat păstrează relaţiile sale comerciale cu non-membrii zonei In acelasi timp, fata de tarile din afara zonei de liber schimb fiecare tara adopta o politică comercială proprie. Astfel de organizatii sunt: Asociatia Europeana a Liberului Schimb (AELS), Acordul Central Europen de Comert Liber (CEFTA), Acordul Nord American de Liber Schimb (NAFTA), Asociatia Tarilor din Asia de Sud Vest (ASIAN), Asociatia Latino-Americana de Integrare (ALADI).

**b. Uniunea Vamală** - Țările care o constitue decid să evite progresiv taxele vamale și restrictiile cantitative dintre ele si sa substitue deasemenea progresiv politicile lor individuale fata de terti printr-un tarif exterior comun. Dintre grupările regionale care pot fi considerate în prezent uniuni vamale fac parte:

- Pactul ANDIN (Comunitatea andina de natiuni)

- PIATA comuna a Americilor centrale

-Piata comuna a tarilor Caraibelor

-Sistemul economic Latino-american

**c. Piaţa Comună**- în care sunt eliminate obstacolele pentru libera circulaţie a capitalului, muncii, serviciilor şi persoanelor.

**d. Uniunea economică**- ea adaugă caracteristicilor pieței comune armonizarea politicilor economice în domeniul economic. Evoluția acestei Uniuni Economice cu timpul trebuie să includă și dimensiunea monetară (ex:UE – singura organizație integraționistă la această etapă).

**e. Integrarea economică totală** - implică unificarea politicilor monetare fiscale, sociale. Aceasta nu se poate efectua fără instituirea unei autorități supranaționale verificabile. Spre o astfel de integrare tinde UE, procesul de integrare economică a determinat crearea unor instituții specifice (Comisia Europeana, Parlamentul European, Institutul European Monetar si Banca Central Europeana).

De la primii pași pe calea integrării economice vest-europene și până în prezent a trecut mai mult de o jumatate de secol. Statele din Europa Occidentală își asumă responsabilități fără precedent de a se integra. Aceste țări au fost primele care au avut curajul să porneasca pe o cale de integrare economică. Pe baza acestor țări, procesul integrării interstatale s-a dezvoltat considerabil, prin organizații precum:

* Comunitatea Europeana a carbunelui si otelului (CECO);
* Comunitatea Economica Europeana (CEE);
* Comunitatea folosirii energiei atomice (EURATOM);
* Uniunea Europeană (UE).

**Comunitatea Europeană a cărbunelui și oțelului (CECO)** este o grupare monopolist statală, constituită în baza tratatului de la Paris în anul 1951. A intrat în vigoare în 1952 Tratatul a fost semnat de 6 țări vest-europene: Germania, Franta, Italia, Belgia, Olanda, Luxemburg. Tratatul de la Paris prevedea înființarea CECO pe o perioada de 50 ani. Obiectivul CECO era crearea unei piețe comune a cărbunelui și oțelului în care să domnească libera circulație și libera concurență. CECO este prima organizație europeană ce dispune de puteri supranaționale. Supranaționalitatea este valabilă numai asupra unor sectoare limitate.

**Comunitatea Economică Europeana (CEE)** este o organizație europeană interguvernamentală cu caracter integraționist și constituită în baza Tratatului de la Roma semnat la 25 martie 1957, dar a intrat în vigoare 1958. Tratatul de la Roma a fost semnat de către reprezentații celor 6 state membre ai CECO.

În același timp sunt făcute unele modificări și în tratatul privind **Comunitatea europeană a energiei atomice (EURATOM)**. În acest moment putem vorbi despre existența a trei comunități europene. Principalul obiectiv al CEE a fost crearea unei piețe comune în cadrul căreia să se realizeze libera circulație a bunurilor, serviciilor, capitalurilor și persoanelor.

Realizarea unei piețe comune presupune ca:

* În primul rând barierele comerciale, tehnice, fiscale sau administrative între țările respective să fie înlăturate, ceea ce se cunoaște sub denumirea de integrare negativă;
* Sa fie elaborate reguli privind circulația negativă a celor 4 componente ale pieței, să existe un proces de armonizare a reglementărilor naționale și de stabilire și folosire a unor politici comune, ceea ce se numește integrare pozitivă;
* Permanenta ajustare și adaptare la schimburi;
* Înlăturarea oricărui control vamal în interiorul zonei care duce la completa integrare a piețelor naționale, la formarea unei adevarate piețe internaționale;
* Piața unică înseamnă cel mai avansat proces de integrare în plan comercial.

**Uniunea Europeană**

Uniunea Europeană s-a constituit în baza Tratatului privind Uniunea Europeană în 1992 la Maastricht, semnat de statele și guvernele membre ale comunităților europene (CECO, EURATOM, CEE) care a intrat în vigoare în noiembrie 1993. Sediul este la Bruxelles. Relațiile între țările UE după această dată se bazează nu pe Tratatul de Constituire a Comunităților Europene din 1957, ci pe baza Tratatului nou asupra UE (tratatul de la Maastricht de la 7 februarie 1992). Uniunea Europeană prezintă gradul superior de integrare economică și politică europeană. Dupa 1951 în șapte valuri succesive de extindere, UE a ajuns la 27 de țări membre.

* + - Prima extindere a avut loc în 1973 unde s-a inclus Danemarca Irlanda și Marea Britanie;
    - Al doilea val în 1981 a aderat Grecia.
    - A treia extindere în 1986 – Portugalia și Spania.
    - A patra extindere 1995 a aderat Austria, Finlanda, Suedia.
    - A cincea extindere 2004 - Cipru, Cehia, Estonia, Lituania, Letonia, Malta, Polonia, Slovacia, Slovenia si Ungaria.
    - A sasea extindere 2007- Bulgaria si România.
    - A șaptea extindere 2013- Croația.

UE include peste 100 de țări în curs de dezvoltare cu statut de țări asociate. Prin întregul său sistem de Tratate și Acorduri UE reprezintă un important centru de putere economică al lumii contemporane, cu o populație de 520 milione de oameni. Potențialul economic fiind foarte mare. UE este o comunitate de state europene independente, reunite în jurul unor valori politice, economice, culturale și sociale comune. UE are misiunea specială, adică organizarea relațiilor între statele membre și între popoarele lor într-o maniera coerenta și pe baza solidaritătii dintre ele.

**Acordul de liber schimb din America de Nord (NAFTA)** este un acord semnat de guvernele Canada, Mexic și Statele Unite, creând un bloc comercial trilateral în America de Nord. NAFTA a intrat în vigoare la 1 ianuarie 1994 și a înlocuit Acordul de liber schimb Canada - Statele Unite. NAFTA încearcă, de asemenea, să elimine barierele comerciale netarifare și să protejeze dreptul de proprietate intelectuală asupra produselor. NAFTA este un conglomerat eterogen de state, inegale ca putere economică și ofertă. NAFTA nu dispune de organisme supranaționale. NAFTA e o formă deosebită de integrare economică interstatala dintre cele 3 state și este una dintre cele mai mari piete integrale și în același timp este un concurent direct al Uniunii Europene. NAFTA depășește UE de aproape 5 ori ca suprafață, în schimb UE depășește numărul populației NAFTA. Prin urmare America de Nord e cea mai larga zona de liber schimb dar și cea mai competitivă și mai integrată dintre cele 3 zone mondiale. De fapt o treime din comerțul regional se derulează în cadrul NAFTA. NAFTA este o grupare integraţionistă care a făcut posibilă, în decurs de un deceniu de la lansare, o creştere economică a partenerilor de: 38% în cazul SUA, 30,9% în cazul Canadei şi de 30% în cazul Mexicului.

Crearea zonelor de liber schimb implică și sacrificii din partea membrilor, astfel că putem observa cum dispar sectoarele economice care nu sunt competitive, se pot înregistra reduceri pentru locurile de muncă din cauza deplasării resurselor economice spre zone care oferă avantaje mai mari. NAFTA este responsabilă de degradarea mediului mexican, de pierderea întregii industrii din New York sau Michigan, de maltratarea muncitorilor în Statele Unite, de renunțarea la fermele mexicane (din cauza produselor americane subvenționate). Din punct de vedere economic, NAFTA este un succes. Fără aceasta, Statele Unite nu ar fi la fel de puternice.

**Piața Comună a Sudului (MERCOSUR**) este o organizație internațională în America de Sud fondată în 1991. Țările membre sunt Argentina, Brazilia, Paraguay, Uruguay și Venezuela. Chile, Columbia, Ecuador si Peru au statut de membri asociaţi din 1996. Bolivia și Venezuela au fost invitate să devină membre cu drepturi depline în 2005. Obiectivele generale ale Mercosur sunt: creșterea randamentului și a productivității pentru cele patru economii, cu deschiderea piețelor și accelerarea dezvoltării economice; perspective mai bune pentru folosirea mai judicioasă a resurselor disponibile; conservarea mediului; îmbunătățirea comunicațiilor; armonizarea și coordonarea politicilor macroeconomice și complementarea diferitelor industrii.

**Cooperarea Economică Asia-Pacific** (**APEC**) cuprinde 21 membri: Australia, Brunei, Canada, Cili, China, Coreea de Sud, Filipine, Hong Kong, Malaisia, Mexic, Noua Zeelanda, Taiwan, Tailanda, Singapore, SUA, Peru, Rusia, Vietnam. APEC reprezintă aproximativ 60% din economia mondială, şi care poartă discuţii pe tema economiei regionale, cooperării, comerţului şi investiţiilor.

Observăm că NAFTA şi-a propus ca obiectiv de bază *crearea unei zone de comerţ liber*, în timp ce MERCOSUR (*Piata Comuna a Sudului*) a fost mult mai ambiţios, dorind, pe lângă realizarea zonei de comerţ liber, şi o uniune vamală şi o politică coerentă pentru o *piaţă comună*. Cadru instituțional european este complex, cu numeroase organisme și agenții, în vreme ce alte blocuri comerciale regionale nu au un astfel de cadru. Pe piaţa asiatică, Uniunea Europeană este mai degrabă slab reprezentată, comparativ cu prezenţa ei pe piaţa nord - americană. De aceea, scopul Uniunii Europene este să–şi asigure un segment din evoluţia pieţei asiatice în următorul deceniu, pentru a-şi putea menţine poziţia importantă pe care o deţine în cadrul economiei mondiale.

Efectelor blocurilor comerciale regionale pot fi analizate şi pe câteva direcţii, cum ar fi:

* Efectele de creare de comerţ. Liberalizarea schimburilor în cadrul blocului comercial regional are efecte de creare de comerţ, permiţând surselor de aprovizionare ieftine să le înlocuiască pe cele mai puţin eficiente. Efectele de creare de comerţ sunt cu atât mai mari, iar cele de deturnare de comerţ cu atât mai mici cu cât: comerţul dintre state era mai puternic înaintea constituirii blocului, partenerii au un nivel de dezvoltare mai ridicat şi o economie cât mai diversificată, apropierea preţurilor produselor comercializate în interiorul grupării faţă de preţurile mondiale este mai mare, nivelul taxelor vamale înaintea formării grupării era mai ridicat, ţările au dimensiuni mari, nivelul taxelor extragrupare este mai redus.
* Veniturile din taxele vamale. Reducerea sau eliminarea taxelor vamale determină dezvoltarea altor alternative (TVA) pentru a compensa reducerile încasărilor bugetare. Implicarea în astfel de acorduri implică restructurarea sistemului vamal şi fiscal, ceea ce în multe cazuri presupune o armonizare a acestor sisteme între membri grupării, cu efecte benefice, dar şi cu costuri pe termen scurt.
* Investiţiile străine directe. În general, efectele sunt benefice, pentru că acordurile comerciale regionale presupun o piaţă mai mare, un cadru legislativ armonizat, elemente favorizante investiţiilor.
* Concurenţa. Blocurile comerciale regional induc o creştere a concurenţei, ceea ce are efect asupra creşterii eficienţei şi eliminării monopolurilor. De asemenea, se crează premise pentru apariţia economiilor de scară, acces liber la o piaţă mai mare, pentru iniţierea de reforme economice, cu efecte directe asupra creşterii concurenţei, pentru integrarea la nivel de firmă (aşa cum s-a întâmplat în cazul NAFTA). De cealaltă parte, instituirea unor bariere pentru cei din afara grupării, are efect de reducere a concurenţei.

Consider oprtun să subliniem câteva dintre avantajele și dezvantajele acordurilor de liber schimb. Am încercat să ma raportez la România pentru a evidenția mai bine efectele blocurilor comerciale regionale. Dintre avantaje menționez:

* prețuri mai bune și o varietate mai largă la produse: eliminarea taxelor de import are ca efect o reducere a prețurilor la raft pentru consumatori. De asemenea, în absența acestor taxe de import, numărul companiilor străine tentate să-și ofere produsele în România este mai mare, astfel că avem parte de o ofertă mai mare. Iar concurența puternică determină, la rândul ei, scăderea prețurilor.
* locuri de muncă pentru companiile exportatoare: o companie românească are posibilitatea de a exporta produse în UE fără costuri suplimentare, astfel că există potențialul de a majoră semnificativ vânzările. Efectul este o creștere a numărului de locuri de muncă pentru a face față producției mai mari, ceea ce înseamnă o reducere a șomajului.
* generează creștere economică: creșterea producției menționată anterior contribuie la creșterea economică a României. De asemenea, scăderea prețurilor generează o creștere a consumului, care se traduce la rândul ei printr-o creștere economică (e adevărat, nu una foarte sănătoasă pe termen lung). În plus, nivelul investițiilor străine directe este semnificativ mai mare într-o țară cu astfel de tratate comerciale.

Pe de altă parte, există și o serie de dezavantaje asociate cu tratatele de liber schimb. Acestea sunt însă valabile în special pentru țările dezvoltate, iar cel mai elocvent exemplu este cel al marilor companii care preferă să-și relocheze fabricile în țări emergente, precum România, pentru a avea costuri de producție mai mici. Din fericire, România este încă ferită de astfel de probleme, dar există o serie de alte dezavantaje:

* producătorii locali și micile afaceri sunt afectate: intrarea multinaționalelor pe piață cu produse de import are efecte negative asupra producători locali și a micilor afaceri. Acestea din urmă se văd nevoite să intre într-un război al prețurilor pentru a rămâne pe piață, iar acest lucru le reduce competitivitate și perspectivele de creștere pe termen lung. În unele cazuri, micile afaceri sunt chiar nevoite să dispară de pe piață, caz în care anumite segmente de produse pot fi monopolizate de multinaționale.
* dependență economică: strâns legat de primul punct, o țară incapabilă să aibă propria industrie sau propriile produse, de orice fel ar fi ele, va ajunge în ipostaza de a deveni dependentă de companiile străine. Iar un astfel de monopol are ulterior efecte negative asupra prețurilor, adică exact opusul situației de la începutul aplicării unui acord de liber schimb.
* mai puțină grijă pentru mediu: organizațiile care luptă pentru protejarea mediului susțin că una dintre măsurile pe care le iau companiile pentru a reduce costurile și pentru a rămâne competitive și pe piața liberă europeană au legătură cu respectarea normelor de mediu. Mai ales într-o țară precum România, acestea sunt de multe ori evitate într-un fel sau altul, iar acest lucru ne afectează pe toți.

**CONCLUSIONS**

Uniunea Europeană incearcă mereu sa-si pastreze poziția globală în cadrul provocărilor economice și geopolitice emergente, urmărind formularea unor strategii pentru a reuși să crească competitivitatea.

Blocurile comerciale unesc mai multe piețe internaționale, producătorii și alte întreprinderi din țările membre. Deoarece blocurile comerciale elimină barierele comerciale, produsele scumpe sau indisponibile anterior au devenit disponibile pe piețe noi la prețuri accesibile. Aceasta modifică cererea și comportamentul consumatorilor, deoarece majoritatea clienților se îndreaptă către produsele cu cele mai mici prețuri. Producătorii și întreprinderile cu cele mai mici prețuri sunt capabile să crească producția, ceea ce duce la eficiența pieței. Pe măsură ce aceste economii devin mai puternice, ele încurajează investițiile străine directe.

Apartenența la un bloc comercial poate diminua efectiv autonomia politică a unei țări. Un alt dezavantaj al blocurilor comerciale este faptul că întreprinderile mici și afacerile locale, sunt deseori supuse esecului.

Cu siguranta pandemia Covid-19 are un impact major asupra blocurilor comerciale regionale. In viitor imi propun sa analizez evolutia blocurilor comerciale și capacitatea acestora de adaptare la noile provocari.

# Bibliography

Balassa, B. (1961). *The Theory of Economic Integration.* Homewood: Richard D. Irwin, Inc.

Bărbulescu,I.G., Răpan, D. (2009). *Dicționar explicativ trilingval Uniunii Europene.* Iași: Polirom.

Cini, M. (2007). *European Union Politics* (2 ed.). Oxford: Oxford University Pres.

Diez, T., Wiener, A. (2018). Introducing the Mosaic of Integration Theory. *KFG Working Paper Series*, 4.

Haberler, G. . (1993). *The Liberal Economic Order.* London: Edward Elgar.

Machlup, F. (1977). *A History of Thought on Economic Integration.* London: Macmillan Press Ltd.

Viner, J. (1962). Relative Abundance of the Factors and International Trade. *Indian Economic Journal*.

Weiller, J. (1998). *Economie internationale hier et aujourd'hui. Crises – ruptures et desequilibres dans les relations internationales.* Grenoble: Presses Universitaires de Grenoble.